armvectores/hy_wikipedia_2023 huggingface dataset:
Բաբուշան

Բաբուշան Մոհանտի, (օրիա՝ ବାବୁଶାନ୍, հուլիսի 30, 1989(1989-07-30), Բհուբանեշվար, Հնդկաստան), հնդիկ դերասան, որը հիմնականում նկարահանվում է օրիա լեզվով ֆիլմերում։ Հանդիսանում է նշանավոր դերասան Ուտտամա Մոհանտիի որդին։


== Կենսագրություն ==
Բաբուշանը ծնվել է Օդիշա  նահանգի մայրաքաղաք Բհուբանեշվարում՝ դերասան Ուտտամա Մոհանտիի և Ապարաջիտայի ընտանիքում։ Եղել է ընտանիքի միակ երեխան։ Ծննդյան ժամանակ նրա անունը եղել է Տանմայ։
2009 թվականին նա առաջին անգամ նկարահանվել է ռեժիսոր Հարա Պանտայկի Romeo – The Lover Boy ֆիլմում։ Ֆիլմն ունեցել է մեծ հաջողություններ և դարձել է նրա կարիերայի սկիզբը։
2016 թվականին թողարկվել է Sweet Heart մարտաֆիլմը, որը պետք է թողարկվեր դեռևս 2014 թվականին։
2017 թվականին թողարկվել է Sister Sridevi ֆիլմը, որի շնորհիվ դերասանը մեծ հաջողությունների է հասել։ Սակայն ֆիլմի գլխավոր դերում նկարահանվելու համար նա պետք էր իր քաշից կորցներ 25 կգ։ Դրանից հետո նա սկսել է համարվել այն քիչ դերասաններից մեկը, որոնք անկախ  քաշից գլխավոր դերեր են խաղացել, После этого он стал суперзвездой Олливуда, обгоняя другого актёра Анубава Моханти: Դրանից հետո նա դարձավ Օլլիվուդ կինոստուդիայի գերաստղ՝ շրջանցելով Անուբավա Մոհանտիին։
Բաբուշանը հաճախ է նկարահանվում բնօրինակ սցենարներով գրված ֆիլմերում։ Նա համարվում է մեկն այն քիչ դերասաններից, որոնք երգում են իրենց ֆիլմերում։ Նա նաև համարվում է հնդկական դասական երաժշտության  պրոֆեսիոնալ երգիչ։


== Անձնական կյանք ==
2014 թվականի հուլիսի 6-ին Բաբուշանը ամուսնացել է Տրուպտի Սատապատհի հետ, որի հետ  հանդիպել է դեռևս դպրոցական տարիներին։


== Ֆիլմագրություն ==


== Ծանոթագրություններ ==
Տոմ (այլ կիրառումներ)

Տոմ անվանումը կարող է վերաբերել

Տոմ (Զեյաի վտակ), գետ ՌԴ-ում, Զեյաի վտակ։
Տոմ (Օբի վտակ), գետ ՌԴ-ում, Օբի վտակ։
(2512) Տավաստիա

(2512) Տավաստիա (անգլ.՝ Tavastia), աստերոիդ աստերոիդների հիմնական գոտում։ Հայտնաբերվել է 1940 թվականի ապրիլի 3-ին Իրյո Վյայսյալյայի կողմից Տուրկուում։
Միջին հեռավորությունը Արեգակից կազմում է 2,243691 ա. մ., առավելագույնը մոտենում է 1,9722 ա. մ. հեռավորության վրա և հեռանում 2,5152 ա. մ.։ Արեգակի շուրջ մեկ ամբողջական պտույտ է կատարում 1227,56 երկրային օրվա ընթացքում, իր ուղեծրով շարժվելով միջինում 0,293264 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,38° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2512) Տավաստիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նիևրո

Նիևրո (ֆր.՝ Niévroz), կոմունա Ֆրանսիայում, մտնում է Ռոն Ալպեր մարզի Մոնլյուել կանտոնի կազմի մեջ։ Կոմունայի օկրուգը Բուրկ ան Բրեսն է։
Կոմունայի կոդը՝ 01276։


== Աշխարհագրություն ==
Կոմունան գտնվում է Փարիզ քաղաքից 400 կմ դեպի հարավ-արևելք, Լիոն քաղաքից 19 կմ դեպի հյուսիս-արևելք և Բուրկ ան Բրեսից 45 կմ հարավ։
Կոմունայի հարավում հոսում է Ռոնա գետը։


== Կլիմա ==
Կլիման ցամաքային է ցուրտ ձմեռներով և տաք ամառներով։ Անձրևներ լինում են հիմնականում ամռանը։


== Բնակչություն ==
Կոմունայի բնակչությունը 2010 թվականին կազմել է 1488 մարդ։


== Քաղաքապետեր ==


== Տնտեսություն ==
2010 թվականին աշխատունակ տարիքի (15-64 տարեկան) 1040 մարդկանցից 804-ը տնտեսապես ակտիվ են եղել, 236-ը՝ պասիվ (ակտիվության ցուցանիշը` 77,3% է, 1999 թվականին՝ 72,3%)։ 804 ակտիվ բնակիչներից աշխատել են 757-ը (400 տղամարդ, 357 կին), գործազուրկ է եղել 47 մարդ (24 տղամարդ և 23 կին)։ 236 պասիվներից 109 հոգի եղել են աշակերտ կամ ուսանող, 66-ը՝ թոշակառու, 61 պասիվ են եղել այլ պատճառներով։


== Ծանոթագրություններ ==


== Արտաքին հղումներ ==
Պաշտոնական կայք (ֆր.)
«Նիևրո» (ֆրանսերեն)։ Ֆրանսիայի տնտեսական հետազոտությունների և վիճակագրության ազգային ինստիտուտ։ Վերցված է 2014-05-09 
«Նիևրո» (ֆրանսերեն)։ cassini.ehess.fr։ Վերցված է 2014-05-09
Բոինգ 737-ի ավիավթար Ջակարտայի մոտ

Բոինգ 737-ի ավիավթար Ջակարտայի մոտ, խոշոր ավիավթար Ինդոնեզիայի մայրաքաղաք Ջակարտայի մոտ, որը տեղի է ունեցել 2018 թվականի հոկտեմբերի 29-ին։ Lion Air ավիաընկերության Boeing 737 MAX 8 ինքնաթիռը կատարում էր JT-610 չվերթը՝ Ջակարտայից դեպի Պանկալպինանգ։
Ինքնաթիռում եղել է 181 ուղևոր (178 մեծահասակ և 3 երեխա) և անձնակազմի 8 անդամ։ Ուղևորների թվում եղել է 20 ինդենեզացի պաշտոնատար անձ, 7 անձ Բակգկո-Բելիտունգի շրջանային ազգային ներկայացուցչությունից և 3 դատավոր։
Վթարված ինքնաթիռը հայտնաբերվել է Ճապոնական ծովում, Ճավա կղզուց 13 կմ արևմուտք։ Մահացել են ինքնաթիռում եղած բոլոր 189 մարդիկ։ Սա Բոինգ 737-ի MAX 8 դասի ինքնաթիռի առաջին վթարն է և զոհերի թվով խորոշագույնն է Բոինգ 737-ի համար (սրանից առաջ եղել է Մանգալուրի ավիավթարը, որի զոհերի թիվը 158 է)։


== Ինքնաթիռ ==
Boeing 737 MAX 8 (կողային համարը PK-LQP, գործարանային՝ 43000, սերիական՝ 7058) ինքնաթիռն իր առաջին թռիչքը կատարել է 2018 թվականի հուլիսի 30-ին։ Lion Air ավիաընկերություն է տեղափոխվել երկու շաբաթ անց՝ օգոստոսի 13-ին։ Այդ մոդելի ինքնաթիռը կարող է տեղափոխել 162-ից 210 ուղևոր։ Այն հագեցած է եղել երկու CFM International LEAP-1B տուրբոշարժիչներով։ Մինչ վթարն ունեցել է 440 «թռիչք-վայրէջք» և օդում է գտնվել 800 ժամ։
Սա Բոինգ 737-ի չորրորդ սերնդի առաջին ինքնաթիռն է, որը վթարվել է։


== Ուղևորներ և անձնակազմ ==
Ըստ ինդոնեզացի պատասխանատու պաշտոնյաների, ինքնաթիռում եղել է 189 մարդ, որոնցից 181 ուղևոր (178 մեծահասակ և 3 երեխա, որից մեկը մանկահասակ) և անձնակազմի 8 անդամ։
JT-610 չվերթի անձնակազմում եղել է 2 օդաչու և 6 բորտուղեկցորդ։

Ինքնաթիռի հրամանատարը եղել է հնդիկ Բհավայ Սունեյյան Նյու Դելիից, որը «Lion Air» ընկերությունում աշխատել է 7 տարի՝ օդում լինելով մոտ 6000 ժամ։
Երկրորդ օդաչուն եղել է ինդոնեզացի՝ 5000 թռիչքային ժամով։Ուղևորների թվում եղել են

20 աշխատակից Ինդոնեզիայի ֆինանսների նախարարությունից,
10 աշխատակից Ինդոնեզիայի աուդիտորական խորհրդից,
2 աշխատակից Ինդոնեզիայի Ֆինանսների և Զարգացման վերահսկղության գործակալությունից,
7 աշատակից Բակա-Բելիտունգի շրջանային ազգային ներկայացուցչությունից,
3 փաստաբան և 3 դատավոր։Ինքնաթիռում է եղել է նաև մեկ արտասահմանցի՝ Իտալիայի քաղաքացի, պրոֆեսինալ հեծանվորդ Անդրեա Մանֆրեդին։


== Ծանոթագրություններ ==


== Արտաքին հղումներ ==
Ավիավթարի նկարագրությունը Aviation Safety Network-ում
JT-610 չվերթը flightradar24-ում
Lion Air JT-610 Boing 737 Jatuh, Kabasarnas : ELT Tidak Terdeteksi LUT / National Search and Rescue Agency[en] (ինդ.)
Վոլոդյա ավագ, Վոլոդյա կրտսեր (ֆիլմ)

«Վոլոդյա ավագ, Վոլոդյա կրտսեր» (ռուս.՝ Володя большой, Володя маленький), Անտոն Չեխովի պատմվածքների մոտիվներով 1985 թվականին նկարահանված խորհրդային գեղարվեստական ֆիլմ։


== Սյուժե ==
Ֆիլմի գործողությունները տեղի են ունենում փոքր գավառական քաղաքում։ Գավառական կյանքի գորշությունն ու դժբախտությունը ֆիլմի հերոսուհի Սոֆյա Լվովնային չեն թողնում հուսալ իր երազանքների իրականացման մասին։ Սոֆյա Լվովնան ամուսնացել է տարեց Վլադիմիր Յագիչի հետ, քանի որ նա հարուստ էր և քանի որ նա ուզում էր վրդովել երիտասարդ բժիշկ Վլադիմիր Սալիմովիչին, ում նա սիրահարված էր դեռ մանկությունից։


== Դերերում ==
Օլգա Մելիխովա` Սոֆյա Լվովնա
Ռոստիսլավ Յանկովսկի՝ Վլադիմիր Յագիչ (Վոլոդյա ավագ)
Օլեգ Մենշիկով՝ Վլադիմիր Սալիմովիչ (Վոլոդյա կրտսեր)
Ալեքսանդր Վոկաչ
Վիկտորյա Կորսու
Լյուդմիլա Լոբզա
Նոենիլա Գնեպովսկայա՝ դրվագում
Նատալյա Գեբդովսկայա՝ ծխական


== Նկարահանող խումբ ==
Սցենարի հեղինակ՝ Վլաչեսլավ Կրիշտոֆովիչ
Ռեժիսոր՝ Վլաչեսլավ Կրիշտոֆովիչ
Օպերատոր՝ Վասիլի Տրուշկովսկի
Կոմպոզիտոր՝ Վադիմ Խրապաչև
Նկարիչ՝ Ալեքսեյ Լևչենկո


== Ծանոթագրություններ ==


== Արտաքին հղումներ ==
«Վոլոդյա ավագ, Վոլոդյա կրտսեր» «Հայրենական կինոյի հանրագիտարան» կայքում
Խըտիր մզկիթ

Խըտիր մզկիթ (ադրբ.՝ Xıdır məscidi), 14-րդ դարի մզկիթ է, որը գտնվում է Բաքվի Իչարի Շահար տարածքում։ Պատկանում է Իչարի Շահար պետական պատմական արգելավայրին։


== Պատմություն ==

Մզկիթը կառուցվել է 1895 թվականին Իչարի Շահար տարածքում։ Մզկիթը գտնվում է Շիրվանշահերի ապարանքների համալիրի մոտ։ Մզկիթը ներառում է արևելյան և տեղական ճարտարապետության բոլոր հատկանիշները։ 1988 թվականին մզկիթի տարածքում կատարվել են հնագիտական պեղումներ և վերականգնողական աշխատանքներ։ Մզկիթը զուգահեռանիստ է։ Հարավային մասում կան երկու փոքր պատուհանները։ Մզկիթի հյուսիս-արևելյան մասում կա Աղոթքային դահլիճ։ Մզկիթը վերականգնվել է 1988-ին։ 1988 թվականին վերանորոգման ընթացքում մզկիթի հարավային մասում հայտնաբերվել է հուշարձանի մնացորդները։ Հուշարձանը բաղկացած է փոքր նկուղից և Աղոթքային դահլիճից։


== Պատկերասրահ ==

		
		
		


== Տես նաև ==
Իչարի Շահար (Բաքվի թաղամաս)
Ջումա մզկիթ (Բաքու)
Շիրվանշահերի ապարանքներ


== Ծանոթագրություններ ==
Ժապոնվար

Ժապոնվար (պորտ.՝ Japonvar), համայնք Բրազիլիայում՝ Մինաս Ժերայս նահանգի կազմում։ Գտնվում է Մինաս Ժերայս նահանգի Հարավ-արևմտյան մասում։ Մտնում է Անդրելանդիյա գավառի կազմի մեջ։ Բնակչությունը կազմում է 8232 մարդ՝ 2007 թվականի տվյալներով։ Գրավում է 376,371 կմ2 տարածք։ Բնակչության խտությունը կազմում է՝ 24,3 մարդ/կմ2։


== Պատմություն ==
Քաղաքը հիմնադրվել է 1997 թվականի հունվարի 1-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 19.043.000 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 1.909,68 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,618 (տվյալները ՄԱԿ-ի զարգացման ծրագրի)։
Շվայգեն

Շվայգեն  (գերմ.՝ Schwaigen), կոմունա Գերմանիայի Բավարիա երկրամասում։
Ենթարկվում է Վերին Բավարիա վարչական շրջանին։ Գտնվում է Գարմիշ Պարտենկիրխեն շրջանի կազմում։ Բնակչությունը կազմում է 601 մարդ (ըստ 2010 թվականի դեկտեմբերի 31-ի)։ Տարածքը կազմում է 23,58 կմ²։ Պաշտոնական կոդ՝ 09 1 80 131։


== Ծանոթագրություններ ==


== Արտաքին հղումներ ==
Պաշտոնական կայք
Թեյախմություն Մուսոլինիի հետ (ֆիլմ)

«Թեյ Մուսոլինիի հետ» (անգլ.՝ Tea With Mussolini), 1999 թվականին Միացյալ Թագավորություն-Իտալիա համատեղ նկարահանած կիսաինքնակենսագրական գեղարվեստական ֆիլմ, որի ռեժիսորն է իտալացի Ֆրանկո Ձեֆֆիրելլին։ Ֆիլմը պատմում է Երկրորդ համաշխարհային պատերազմի մասին։


== Սյուժե ==
Ֆլորենցիա։ 1935 թվական։ Ծեր սրամիտ անգլուհիների խումբը հիանում է եռանդուն դուչեով, որն իրեն պահում է որպես ազնվայր։ Անգլիացիների գաղութի տիկնայք անցկացնում են օրերը՝ այցելելով թանգարաններ, զբոսախնջույքներ կազմակերպելով անգլիական ոճով, աշխարհիկ զրույցներ անում։
Անգլիայի դեսպանի այրին՝ լեդի Հեսթեր Ռենդոմը նույնիսկ Մուսոլինիի հետ թեյ է խմել՝ բարեխոսելով գաղութի անվտանգության համար, որպեսզի վերջինս զերծ մնա ֆաշիստների հարձակումներից։ Մերի Ուոլլեսի ղեկավարությամբ ծեր անգլուհիները հարուստ ամերիկյան հրեուհի Էլզայի օգնությամբ խնամում են փոքրիկ Լուկային, որը տեղական առևտրականի ապօրինի որդին է։ Լուկայի մայրը մահացած է։
Եվրոպայի վրա ամպեր են կուտակվում. Իտալիան պատերազմ է հայտարարում Մեծ Բրիտանիային։ Այժմ անհրաժեշտություն է առաջանում սովորել գերմաներեն և սիրել ողջ գերմանականը, քանի որ «Անգլիայի ժամանակն անցել է» (այսպես ասում էր Լուկայի հայրը)։ Շուտով բոլորին աքսորում են Սան Ջիմինյանո։
Ֆիլմի սյուժեն ավարտվում է 1944 թվականին, երբ շոտլանդական զորքերը և պարտիզանները (որի շարքերը համալրել էր մեծացած Լուկան) ազատագրում են Սան Ջիմինյանոն գերմանացիներից։ Կանայք կարողանում են գերմանացիներից փրկել բնակավայրում գտնվող ամրոցը։


== Դերերում ==
Ջուդի Դենչ - Արաբելլա
Ջոան Փլաուրայթ - Մերի Ուոլլես
Մեգի Սմիթ - Լեդի Հեսթեր Ռենդոմ
Լիլի Թոմլին - Ջորջի Ռոքվել
Շեր - Էլզա Մորգենտալ Շտրաուս-Արմիստան
Մայքլ Ուիլյամս - բրիտանական դեսպան
Մասսիմո Գինի - Պաոլո
Բեյրդ Ուոլլես - Լուկա
Չառլի Լուկաս - Լուկա (երեխա)
Պաոլո Սեգանտի - Վիտտորիո Ֆանֆաննի
Մինո Բելլեի - Չեզարե
Փոլ Չեքեր - Ուիլֆրեդ Ռենդոմ
Տեսսա Փրիչարդ - Քոննի Ռեյնոր
Կլաուդիո Սպադարո - դուչե Մուսոլինի
Պաուլա Ջեյքոբս - Մոլլի
Բետտին Միլն - Էդիթ
Հեյզել Փարսոնս - Հեյզել
Հելեն Սթիրլինգ - Ուրսուլա
Քեթլին Դոյլ - Նորմա
Քրիս Լարկին - մայոր Գիբսոն


== Նկարահանող խումբ ==
Ռեժիսոր՝ Ֆրանկո Ձեֆֆիրելլի
Սցենարիստ՝ Ջոն Մորթիմեր
Պրոդյուսերներ՝ Քլայվ Փարսոնս, Ռիկարդո Տոցցի, Ջիովաննելլա Ձաննոնի, Ֆրեդերիկ Մյուլլեր
Գործադիր պրոդյուսեր՝ Մարկո Չիմենզ
Կոմպոզիտորներ՝ Ստեֆանո Առնալդի, Ալեսսիո Վլադ
Օպերատոր՝ Դևիդ Ուոտկին
Մոնտաժ՝ Տարիկ Անվար
Կոստյումներ՝ Աննա Աննի, Ջեննի Բիվան, Ալբերտո Սպիացցի


== Մրցանակներ ==


=== Մրցանակ ===
2000 - BAFTA՝ Մեգի Սմիթ, երկրորդ պլանի կնոջ լավագույն դեր
2000 - Հոլիվուդի գրիմարարների և ոճաբանների գիլդիայի մրցանակ՝ լավագույն սանրվածք և լավագույն գրիմ
2000 - Արծաթե ժապավեն՝ Իտալիայի կինոլրագրողների ազգային սինդիկատի կողմից՝ Աննե Աննի, Ալբերտո Սպիացցի՝ լավագույն կոստյումների համար


=== Նոմինացիաներ ===
1999 - Ոսկե թրեյլեր (Golden Trailer Awards)
2000 - Ջեննի Բիվան, Աննե Աննի, Ալբերտո Սպիացցի՝ BAFTA լավագույն կոստյումի համար


== Ծանոթագրություններ ==


== Արտաքին հղումներ ==
Tea with Mussolini filming locations at Movieloci.com
Դոն Ակինու

Դոն Ակինու (պորտ.՝ Dom Aquino), համայնք Բրազիլիայում՝ Մարանիան նահանգի կազմում։ Մտնում է Մեդիու Մեարին գավառի կազմի մեջ։ Բնակչությունը կազմում է 2 205,079 մարդ՝ 2006 թվականի տվյալներով։ Գրավում է 1 094,650 կմ² տարածք։ Բնակչության խտությունը՝ 3,7 մարդ/կմ²։


== Պատմություն ==
Քաղաքը հիմնադրվել է 1965 թվականի սեպտեմբերի 24-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 83.652.065,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 10.101,69 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,722 (տվյալները ՄԱԿ-ի զարգացման ծրագրի)։
Անուշ (ֆիլմ, 1930)

Անվան այլ կիրառումների համար տե՛ս՝ Անուշ (այլ կիրառումներ)Անուշ, Հովհաննես Թումանյանի համանուն պոեմի էկրանավորումն է 1930 թվականին։


== Սյուժե ==
Երկու սիրահարների՝ Անուշի և Սարոյի սերը ողբերգական վախճան է ունենում դասակարգային հակասությունների պատճառով։


== Ստեղծագործական խումբ ==
Սցենարի հեղինակ - Իվան Փերեսթիանի
Բեմադրող ռեժիսոր - Իվան Փերեսթիանի
Բեմադրող օպերատորներ - Ալբերտ Կյուն, Կոնստանտին Ռոդենդորֆ
Բեմադրող նկարիչ – Եվգենի Լանսերե, Մարտիրոս Սարյան
Գլխավոր ադմինիստրատոր – Կ. Տեր-Մարտիրոսյան


== Դերերում ==
Անուշ – Ն. Արզումանյան
Սարո – Վահրամ Արիստակեսյան
Մոսի – Լևոն Իսահակյան
Անուշի մայրը – Ս. Սաֆարյան
Քյոխվա – Կ. Ստեփանյան
Անուշի տատը – Նինա Մանուչարյան
հովիվ – Վ. Տեր-Հակոբյան


== Հղումներ ==
Նյու-Յորք Թայմս թերթը Անուշ ֆիլմի մասին
Դիանա Հարությունովա

Դիանա Արտուրովնա Հարությունովա  , (ուկրաիներեն՝ Діа́на Арту́рівна Арутю́нова, մայիսի 24, 1988(1988-05-24), Բաքու, Ադրբեջանական ԽՍՀ, ԽՍՀՄ)), հայազգի ուկրաինացի շախմատիստուհի, Ուկրաինայի սպորտի վարպետ, կանանց գրոսմայստեր, Ուկրաինայի առաջնության բրոնզե մեդալակիր (2007)։


== Կենսագրություն ==
Շախմատով զբաղվել է 7 տարեկանիւց։ Առաջին մարզիչները եղել են Ալեքսանդր Ալեքսիկովը և Վլադիմիր Ռետինսկին։ Դիանան ներկայացրելէ Սիմֆերոպոլ քաղաքը։ 10 տարեկանից նա մասնակցել է մանկապատանեկան շախմատի մրցումների, բազմաթիվ անգամ դարձել է  Ուկրաինայի առաջնությունների մրցանակակիր։ 2000 թվականին մինչև 12 տարեկան աղջիկների շրջանում նա դարձել է աշխարհի առաջնության բրոնզե մեդալակիր։ 2005 թվականին ստացել է կանանց միջազգային գրոսմայստերի կոչում։ Շախմատիստուհու ամենաբարձր վարկանիշը եղել է 2373՝ 2004 թվականի ապրիլին։
2006 և 2007 թվականներին եղել է մինչև 20 տարեկան աղջիկների Ուկրաինայի չեմպիոն։ 2006 թվականին մեծահասակների շրջանում հաղթող է ճանաչվել  «Գալիչինա-2006» մրցաշարում, որին մասնակցել է 74 շախմատիստ։
2002, 2004, 2006 թվականներին մասնակցել է մեծահասակների Ուկրաինայի առաջնություններին, 2003 թվականին՝ Ուկրաինայի տղամարդկանց առաջնությանը։
2008 թվականին Ուկրաինայի հավաքականի կազմում «Համաշխարհային ինտելեկտուալ խաղերի» ընթացքում արագ շախմատի մրցաշարում Դիանայի թիմը գրավել է երկրորդ տեղը՝ եզրափակչում պարտվելով Չինաստանի ազգային հավաքականին։ 2010 թվականին Երևանում տեղի ունեցած Շախմատի համահայկական օլիմպիադայի ընթացքում Դիանան զբաղեցրել է առաջին տեղը։
Կարճ դադարից հետո, 2015 թվականին վերսկսել իր մարզական կարիերան․ մասնակցել է «Chess Ladies Vienna 2015» մրցաշարին, ներկայացրել է Ուկրաինան և Բադենի շախմատային ակումբը։
Սովորել է Վ. Ի. Վերնադսկու անվան Տավրիչեսկի անվան ազգային համալսարանում։ 2013 թվականին եղել է Կիևում կայացած SBERBANK OPE շախմատի միջազգային մրցաշարի կազմկոմիտեի նախագահը։


== Ծանոթագրություններ ==


== Արտաքին հղումներ ==
Անձնական քարտը ՖԻԴԵ-ի կայքում
Պարտիաները chessgames.com կայքում
Անձնական քարտը 365chess.com կայքում
Չախ-Չախ թագավորը (ֆիլմ)

Չախ-Չախ թագավորը, 1969 թվականին «Հայֆիլմ» կինոստուդիայի նկարահանած ֆիլմ։


== Ախթամար ==
ա. Ախթամար՝ ըստ Հովհաննես Թումանյանի համանուն լեգենդի մոտիվների, 20 րոպե (505 մ)։


=== Նկարահանող խումբ ===
Սցենարի հեղինակ /բեմադրող ռեժիսոր - Էռնեստ Մարտիրոսյան
Բեմադրող օպերատոր - Արտաշես Ջալալյան
բեմադրող նկարիչ - Լիդիա Գևորգյան
կոմպոզիտոր - Մելիք Մավիսակալյան
հնչյունային օպերատոր - Ն. Ջալալյան
օպերատոր - Ռ. Բալասանյան
մոնտաժող - Ի. Միքայելյան
տնօրեն - Ս. Սարգսյան


=== Սյուժե ===
Տղան ամեն գիշեր լողալով կտրում-անցնում է լիճը սիրած աղջկան տեսնելու համար։ Բայց մի գիշեր չար մարդիկ մարում են նրան ուղեցույց ծառայող կրակը։


=== Դերերում ===
Թամար – Ի. Բաղրամյան
երիտասարդ – Վլադիմիր Եպիսկոպոսյան


== Աղքատի պատիվը ==
բ. Աղքատի պատիվը՝ ըստ Հովհաննես Թումանյանի պատմվածքի, 30 րոպե (815 մ)։


=== Նկարահանող խումբ ===
Սցենարի հեղինակ - Հրանտ Մաթևոսյան
բեմադրող ռեժիսոր - Բագրատ Հովհաննիսյան, Արամ Սամվելյան
բեմադրող օպերատոր - Սարգիս Գևորգյան
բեմադրող նկարիչ - Ստեփան Անդրանիկյան
կոմպոզիտոր - Տիգրան Մանսուրյան
հնչյունային օպերատոր - Յուրի Սայադյան
ռեժիսոր - Մ. Ղամբարյան
օպերատոր - Մ. Շահբազյան
նկարիչ - Հ. Կարապետյան
նկ. դիմ. - Գ. Հակոբյան
ռեժիսորի ասիստենտ - Ռ. Գևորգյան
օպերատորի ասիստենտ - Ս. Օրմանյան
մոնտաժ - Գ. Միլոսերդովա
տնօրեն - Ռ. Ջանազյան


=== Սյուժե ===
Աղքատի կնոջը պատվազրկած հարուստի զավակը «պատժվում» է չնչին գումարի տուգանքով։


=== Դերերում ===
Սիմոն – Հակոբ Ազիզյան
Սիմոնի կինը – Լ. Վահունի
Սանդրո – Աղասի Այվազյան
Պետրոս աղա – Գուրգեն Ջանիբեկյան
տանուտեր – Վաղինակ Մարգունի
Մարուշ – Մայա Դանիելյան


=== Դրվագներում ===
Տ. Սարկիսով, Ժ. Ավետիսյան, Ավետիք Ջրաղացպանյան, Մ. Մկրտչյան, Ա. Հարությունյան, Արսեն Բագրատունի, Գեորգի Էլբակյան, Վրեժ Հակոբյան։


== Չախ-Չախ թագավորը ==
գ. Չախ-Չախ թագավորը՝ ըստ Հովհաննես Թումանյանի հեքիաթի, 35 րոպե (944 մ)։


=== Նկարահանող խումբ ===
Սցենարի հեղինակ Լ. Բուդաղյան, Դմիտրի Կեսայանց
բեմադրող ռեժիսոր - Դմիտրի Կեսայանց, Մ. Խանամիրյան
զգեստների նկարիչ- Ռ. Ազիզյան
նկ. դիմ. - Պ. Ասչյան, Վ. Ասատրյան
ռեժիսորի ասիստենտ - Ն. Ասատրյան
բեմադրող օպերերատոր - Արմեն Միրաքյան
օպերերատորի ասիստենտ - Կ. Այվազյան
նկարիչի ասիստենտ - Վ. Գուլիկյան
տնօրեն - Վ. Ղոչիկյան


=== Սյուժե ===
Հեքիաթում ծաղրվում են ապաշնորհ տիրակալները։


=== Դերերում ===
Կիկոս – Հրաչյա Կոստանյան
Շահ-Մար – Նիկոլայ Գևորգյան
Չախ-Չախ – Ազատ Շերենց
Սարիբեկ – Ժան Սրապյան
հովիվ – Պարույր Սանթրոսյան


=== Դրվագներում ===
Բ. Գազազյան, Մ. Մխիթարյան, Հ. Մարգարյան, Ժ. Պետրոսյան, Ա. Սաֆարյան, Վ. Գալստյան, Կ. Ղազարյան, Կարեն Ջանիբեկյան, Մ. Թեյմուրազով, Ա. Սահակյան, Ս. Հովհաննիսյան։


== Ծանոթագրություններ ==


== Աղբյուրներ ==
Ֆիլմի ստեղծագործական կազմը «Կինոպիոսկ» կայքում
Մաոմին

Մաոմին ( չինարեն հեշտ. 茂名 , պինին: Màomíng), Չինաստանի Գուանդուն մարզի քաղաքային շրջան։


== Պատմություն ==
Մաոմինին շրջապատող տարածքներն առաջին անգամ հիշատակվել են 4500 տարի առաջ։ Սյա (մ․թ․ա․ 2100—1600) և Շան (մ․թ․ա․ 1600—1100) դինաստիաների դարաշրջանում այդ վայրում բնակվել են Բայուե ցեղերը։ Ցին դինաստիայի օրոք (մ․թ․ա․ 221—206) տարածքը բաժանված է եղել Նանհայ, Սյան և Գուիլին տարածաշրջանների։ Այդ տարածքը Մաոմին անվանումն ստացել է Սուի դինասատիայի օրոք (581—618)։ Մինչ Թան դինաստիայի իշխանության ժամանակաշրջանը (618—907) Բայուե ցեղերը ձուլվել են իրենց հարևանների՝ Յաո և Զհուա ցեղերի հետ։ 1959 թվականին Մաոմինը դարձել է քաղաքային շրջան։
2014 թվականի մարտին Մաոմինում բողոքներ են սկսվել ընդդեմ պարաքսիլին արտադրող Sinopec ընկերության։


== Բնակչություն ==
Մաոմինում ապրում են շատ ազգային փոքրամասնություններ, այդ թվում՝ Յաո, զհուան և մյաոներ։ Քաղաքում հաճախ նշվում են տարբեր ազգերի տոներ, տարածված են ազգային արվեստները։ Մաոմինի բնակիչները խոսում են Յուե չինարեն և հյուսիսչինական լեզուներով։


== Վարչատարածքային բաժանում ==
Մաոմինի քաղաքային շրջանը բաժանվում է 2 շրջանի, 3 քաղաքային վարչաշրջանի և 1 վարչաշրջանի։


== Տնտեսություն ==
Մաոմինը ճանաչվել է «Չինաստանի 100 ամենազարգացած քաղաքներից» մեկը և «այգիների ազգային քաղաքը»։ Մաոմինը խոշոր նավթաքիմիական շրջաններից մեկն է Հարավային Չինաստանում և ամենախոշոր շրջաններից մեկն աճեցվող մրգի քանակով։


== Ծանոթագրություններ ==


== Արտաքին հղումներ ==
Government website of Maoming
Bureau of Statistics of Maoming
Կախարդական գորգը (մուլտֆիլմ)

Կախարդական գորգը (ռուս.՝ «Волшебный ковёр»), 1948 թվականին «Երևան» կինոստուդիայի կողմից նկարահանված հայկական մուլտֆիլմ։


== Սյուժե ==
Հեքիաթ-լեգենդ բարու և չարի հավերժական պայքարի մասին։ Վիշապը կտրել է մարդկանց ջուրը, բայց թռչող գորգի օգնությամբ հնարավոր է լինում հաղթել նրան։


== Աղբյուրներ ==
Հայկական կինո, լիակատար կատալոգ, 1924-1999, Հայաստանի կինոգետների և կինոլրագրողների ասոցիացիա, 2000։


== Ծանոթագրություններ ==


== Արտաքին հղումներ ==
«Կախարդական գորգը» Archived 2016-03-14 at the Wayback Machine.
Դիադին (Շարուրի շրջան)

Անվան այլ կիրառումների համար տե՛ս՝ Դիադին (այլ կիրառումներ)Դիադին (ադրբ.՝ Diyadin), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Շարուրի շրջանում։


== Տես նաև ==
Շարուրի շրջան


== Արտաքին հղումներ ==
Դիադին (Շարուրի շրջան) բնակավայրը «GEOnet Names Server» կայքում։


== Գրականություն ==
Արգամ Այվազյան,  Նախիջևան։ Բնաշխարհիկ պատկերազարդ հանրագիտակ։, Երևան, ««Հուշարձան» և ՀՀ ԳԱԱ «գիտություն»», 1995 — 367, էջեր 367 — 367 էջ։


== Ծանոթագրություններ ==
Ցիբուլևկա (գյուղ, Տրոստյանեցի շրջան)

Անվան այլ կիրառումների համար տե՛ս՝ ՑիբուլևկաՑիբուլևկա (ուկրաիներեն՝ Цибулівка), գյուղ Ուկրաինայի Վիննիցայի մարզի Տրոստյանեցի շրջանում։ Հիմնադրվել է 1600 թվականին։
2001 թվականի տվյալներով Ցիբուլևկա գյուղում բնակվում էր 1 888 մարդ։ Բնակավայրը զբաղեցնում է 6244 կմ² տարածք։ Բնակչության խտությունը կազմում էր 302,37 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պիլիպկովցի

Պիլիպկովցի (ուկրաիներեն՝ Пилипківці), գյուղ Ուկրաինայի Խմելնիցկիի մարզի Նովոուշիցկի շրջանում։
2001 թվականի տվյալներով Պիլիպկովցի գյուղում բնակվում էր 708 մարդ։ Բնակավայրը զբաղեցնում է 2123 կմ² տարածք։ Բնակչության խտությունը կազմում էր 333,49 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նորայր Սահակյան

Նորայր Արտաշեսի Սահակյան (հոկտեմբերի 7, 1987(1987-10-07) կամ հուլիսի 9, 1987(1987-07-09), Երևան, Հայկական ԽՍՀ, ԽՍՀՄ), հայ ֆուտբոլիստ, կիսապաշտպան։ Հանդես է գալիս Հայաստանի Պրեմիեր լիգայի «Ալաշկերտ» ակումբում։


== Ակումբային կարիերա ==
Նորայր Սահակյանը «Փյունիկ» ֆուտբոլային ակումբի սան է։ 2004 թվականին սկսել է խաղալ ակումբի երիտասարդական թիմում, իսկ հաջորդ մրցաշրջանում Սահակյանը թիմի հիմնական կազմում նշել է իր նորամուտը Պրեմիեր լիգայում։ «Փյունիկում» խաղացել է ընդհուպ մինչև 2009 թվականը։ Հանդես է եկել հաջողությամբ, ինչի մասին վկայում են առաջնությունում նվաճված ոսկե մեդալները, գավաթի ու սուպերգավաթի խաղարկություններում նվաճված տիտղոսները։ Մինչևն 2009 թվականը շատ է խաղացել հիմնական կազմում, իսկ ահա 2009 թվականին իրավիճակը փոխվել է, և Սահակյանը կորցրել է տեղը հիմնական կազմում՝ դուրս գալով փոխարինման։ Արդյունքում առաջնության ավարտից հետո Նորայր Սահակյանը և Արտակ Անդրիկյանը ներկայացվել են տրանսֆերի։ Մի քանի շաբաթ հետո Երևանի «Ուլիս» ակումբի ղեկավարությունը խաղացողներին առաջարկել է պայմանագիր կնքել, որտեղ երկուսն էլ անցկացնում էին իրենց մարզումները։ Առաջնության կեսերին՝ «Միկայի» դեմ խաղից հետո, որտեղ Սահակյանը դուրս է եկել խաղադաշտ հանդիպման 46-րդ րոպեին, ճնշման խնդիրների պատճառով Սահակյանը կորցրել է գիտակցությունը։ Հետագայում հայտնի է դարձել, որ Սահակյանն ապաքինվել է և հիվանդանոցից վերադարձել տուն։ 2010 թվականի մրցաշրջանի ավարտից հետո հերթական անգամ պայմանագիր է կնքել ակումբի հետ։


== Ձեռքբերումներ ==
 «Փյունիկ»
Հայաստանի չեմպիոն – 2005, 2006, 2007, 2008, 2009
Հայաստանի գավաթակիր – 2009
Հայաստանի գավաթի խաղակության եզրափակչի մասնակից – 2006
Հայաստանի Սուպերգավաթի դափնեկիր – 2006, 2007
Հայաստանի սուպերգավաթի խաղարկության եզրափակչի մասնակից – 2008, 2009
 «Ուլիս»
Հայաստանի չեմպիոն – 2011
Հայաստանի առաջնության բրոնզե մեդալակիր – 2010


== Ծանոթագրություններ ==


== Արտաքին հղումներ ==
Վիճակագրությունը National Football Teams կայքում(անգլ.)Ֆուտբոլիստի էջը ՀՖՖ պաշտոնական կայքում(ռուս.)
Ֆուտբոլիստի էջը armfootball.tripod.com կայքում(անգլ.)
Ֆուտբոլիստի էջը footballdatabase.eu կայքում(անգլ.)
Ֆուտբոլիստի էջը worldfootball.net կայքում(գերմ.)
Ֆուտբոլիստի էջը soccerway.com կայքում(անգլ.)
Չերեմուշնյանսկի գյուղական խորհուրդ (Խարկովի մարզ)

Չերեմուշնյանսկի գյուղական խորհուրդ  (ուկրաիներեն՝ Черемушнянська сільська рада), Ուկրաինայի Խարկովի մարզի Վալկովսկի շրջանում։
2001 թվականի տվյալներով Չերեմուշնյանսկի գյուղական խորհրդում բնակվում էր 948 մարդ։ Բնակավայրը զբաղեցնում է 59.89 կմ² տարածք։ Բնակչության խտությունը կազմում էր 15.83 մարդ/կմ²։ Խորհրդում կա 4 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Կեգիչևի շրջան

Կեգիչևի շրջան (ուկրաիներեն՝ Кегичівський район), շրջան Ուկրաինայի Խարկովի մարզում։
Ստեղծվել է 1923 թվականին։ Վարչական կենտրոնը՝ Կեգիչյովկա։


== Աշխարհագրություն ==
Շրջանի տարածքի մակերեսը կազմում է 782 կմ²։


== Բնակչություն ==
2013 թվականի մարդահամարի արդյունքներով շրջանում բնակվում էր 21476 մարդ։ Բնակչության խտությունը կազմում էր 27,46 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Արա Առաքելյան

Արա Առաքելյան (հուլիսի 2, 1991(1991-07-02), Երևան, Հայկական ԽՍՀ, ԽՍՀՄ), հայ սաքսոֆոնահար։


== Կենսագրություն ==
Արա Առաքելյանը ծնվել է 1991 թվականի հուլիսի 2-ին, Երևան քաղաքում։ 6 տարեկանից կրթություն է ստացել Երևանի Սայաթ-Նովայի անվան երաժշտական դպրոցի դաշնամուրի, որից հետո՝ սաքսոֆոնի և կիթառի բաժիններում։ 
Արա Առաքելյանը 2007 թվականին ընդունվել է Երևանի Կոմիտասի անվան պետական կոնսերվատորիա, այն ավարտելուց հետո սովորել է նույն կոնսերվատորիայի մագիստրատուրայում։ 
Եղել է Հայաստանի պատանի սաքսոֆոնահարների միության խորհրդի նախագահ, արժանացել է մի շարք հանրապետական և միջազգային մրցույթների և փառատոների դափնեկրի՝ 2005 թվականին տեղի ունեցած «Golden Note» փառատոնը, 2008 թվականին՝ Հայաստանի առաջին սաքսոֆոնահարների մրցույթը, 2009 թվականին տեղի ունեցած Կոմիտասի 100-ամյակին նվիրված «Ռենեսանս» միջազգային մրցույթ-փառատոնը և 2011 թվականին տեղի ունեցած «Ռենեսանս» 3-րդ միջազգային մրցույթ-փառատոնը։ 
Արա Առաքելյանը համագործակցել է Հայաստանի պետական ջազ նվագախմբի հետ, ելույթներով հանդես է եկել մի շարք ջազային ակումբներում, համերգային ծրագրեր է ունեցել Գերմանիայում, Շվեդիայում, Վրաստանում, Եգիպտոսում և այլ երկրներում, նա ներկայացրել է Հայաստանը 2011 թվականին «Կովկաս Ջազ» փառատոնում, Եղել է Երևանի Ալեքսանդր Սպենդիարյանի անվան օպերայի և բալետի ազգային ակադեմիական թատրոնի մենակատար։
Արա Առաքելյանը 2012 թվականին Երևանի Կամերային երաժշտության տանը ելույթ է ունեցել լարային նվագախմբի հետ։ Թողարկել է 3 տեսասկավառակ։ 2013 թվականից որպես առաջին սաքսոֆոնահար աշխատանքի է անցել Կանադայի Տորոնտո քաղաքի «Sheraton Cadwell» ջազ նվագախմբում։


== Ծանոթագրություններ ==


== Արտաքին հղումներ ==
Arik Arakelyan - Bongo & B Entertainment (Saxophonist)
Music Video
Նոնանտոլա

Նոնանտոլա (իտալերեն՝ Nonantola), կոմունա Իտալիայում, գտնվում է Էմիլիա Ռոմանիա մարզի Մոդենա գավառում։
Բնակչությունը ըստ 2006 թվականի տվյալների կազմում է 14 022 մարդ։ Բնակչության միջին խտությունը՝ 227 մարդ/կմ²։ Զբաղեցնում է 55 կմ² տարածք։ Փոստային ինդեքս՝ 41015։ Հեռախոսային կոդը՝ 059։
Կոմունայի հովանավորն է սուրբ Սիլվեստրը՝ Հռոմի պապը։ Տոնը նշվում է ամեն տարի դեկտեմբերի 31-ին։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Պաշտոնական կայք (իտալ.)


== Ծանոթագրություններ ==
Քավլան

Քավլան, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Ստախանովկա (գյուղ, Պերվոմայսկի շրջան)

Ստախանովկա (ուկրաիներեն՝ Стахановка, Ղրիմի թաթարերեն՝ Beş Üy İlâq), գյուղ Ուկրաինայի Ղրիմի Ինքնավար Հանրապետության Պերվոմայսկի շրջանում։ Բնակավայրը նախկինում նաև անվանվել է Բեշույ-Իլյակ։
2001 թվականի տվյալներով Ստախանովկա գյուղում բնակվում էր 1 085 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վարակլյանիի շրջան

Վարակլյանիի շրջան (լատիշ․՝ Varakļānu novads, լատգ․՝ Varakļuonu nūvods), վարչատարածքային միավոր Լատվիայի արևելյան մասում, Լատգալիա պատմական մարզում։ Բաղկացած է 2 վոլոստից և Վարակլյանի քաղաքից, որը և շրջանի վարչական կենտրոնն է։ Բնակչությունը 2010 թվականի հունվարի 1֊ի տվյալներով՝ կազմում է 3915 մարդ։
Շրջանի մակերեսը 279 կմ² է։
Շրջանը կազմավորվել է 2009 թվականի հուլիսի 1֊ին։


== Բնակչություն ==
2015 թվականի տվյալներով՝ շրջանում ապրում է 3340 մարդ։
2010 թվականի հունվարի 1֊ին բնակչության թվաքանակը կազմում էր 3915 մարդ։


=== Ազգային կազմ ===
2011 թվականին Լատվիայում անցկացված մարդահամարի արդյունքներով՝ շրջանի ազգային կազմն ու այս տեսքը․


== Տես նաև ==
Լատվիայի վարչական բաժանում


== Ծանոթագրություններ ==
Դվնիկ (Երզնկայի գավառ)

Անվան այլ կիրառումների համար տե՛ս՝ Դվնիկ (այլ կիրառումներ)Դվնիկ, գյուղ Արևմտյան Հայաստանում, Էրզրումի վիլայեթի Երզնկայի գավառում։ Գտնվում էր Սեպուհ լեռան արևմտյան ստորոտում։


== Պատմություն ==
Գյուղն ավերվել, իսկ բնակչությունը թուրքերի կողմից բռնությամբ տեղահանվել կամ կոտորվել են 1915 թվականի Մեծ եղեռնի ժամանակ։


== Բնակչություն ==
XIX դարի վերջին և XX դարի սկզբին ուներ 60-80 տուն` 450-610 հայ բնակչով։


== Տնտեսություն ==
Բնակչության հիմնական զբաղմունքը երկրագործությունն էր, մասսամբ նաև անասնապահությունը։


== Պատմամշակութային կառույցներ ==
Դվնիկն ուներ Ս. Աստվածածին (կամ Ս. Սարգիս) անունով եկեղեցի։ Գյուղի մոտ է գտնվում Ս. Սերովբեի և Ս. Քերովբեի վանքերը։ Դվնիկում Հովհաննես անունով մի վարդապետ գետնի տակ գտել է մի հինավուրց մատուռ, որի պատերը գրեթե անվնաս էին մնացել։  Բնակավայրից հյուսիս-արևմուտք կար գերեզմանոց` արձանագրություններ ունեցող խաչքարերով։


== Կրթություն ==
Ս. Աստվածածին եկեղեցուն կից գործում էր երկսեռ վարժարան, որը սկզբում ունեցել է 20-30 աշակերտ, իսկ XX դարի սկզբին` մոտ 100 աշակերտ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Հոկտեմբերյան մեծ հեղափոխության հուշարձան (Դոնի Ռոստով)

Հոկտեմբերյան մեծ հեղափոխության հուշարձան (ռուս.՝ Памятник Великой Октябрьской революции), կոթող Ռուսաստանի Դոնի Ռոստով քաղաքի կենտրոնում։ Կանգնեցված է Մաքսիմ Գորկու անվան մշակույթի և հանգստի զբոսայգում Հոկտեմբերյան սոցիալիստական ​​հեղափոխության և քաղաքում խորհրդային իշխանության հաստատման պատվին։ Քանդակագործ Վ. Պ. Դուբովիկի և ճարտարապետ Ե. Ա. Պոլյանսկու ստեղծագործությունը բացվել է 1979 թվականին։ 4,5 մ բարձրությամբ գրանիտե կարմիր պատվանդանի վրա կանգնած է երեք տղամարդու՝ զինվորի, բանվորի և նավաստու պատկերաքանդակ։ Գյուղացու ձեռքին դրոշ է, իսկ նավաստու ձեռքին՝ կոթը գետնին հենած հրացան։ Ըստ հեղինակների մտահղացման՝ հուշարձանի ընդհանուր տեսքը խորհրդանշում է հեղափոխության հաղթանակի ամրությունն ու անսասանությունը։
Քանդակագործական հորինվածքը գտնվում է այն տեղում, որտեղ 1917 թվականի հոկտեմբերի 26-ին տեղի է ունեցել հանրահավաք ի պաշտպանություն Դոնի Ռոստովում խորհրդային իշխանության հաստատման, ինչի մասին վկայում է պատվանդանի դիմերեսին փակցված հուշատախտակի արձանագրությունը.


== Պատմական իրադարձություններ ==
Փետրվարյան հեղափոխության հաղթանակից հետո Դոնում ծավալվեց բոլշևիկների բաց քաղաքական գործունեությունը։ Բոլշևիկների քաղաքականությունը և նպատակները բացատրելուն, կուսակցական կազմակերպությունները ամրապնդելուն և ընդլայնելուն, Դոնի բանվորական զանգվածները սոցիալիստական հեղափոխությանը պատրաստելուն կոչված էր «Նաշե զնամյա» (ռուս.՝ «Наше знамя», «Մեր դրոշը») թերթը։ Բոլշևիկների ռոստովնախիջևանյան կոմիտեն թերթի օգնությամբ կապեր էր հաստատում Դոնի բոլշևիկյան խմբերի հետ, նրանց օգնում էր ստեղծելու նոր և ուժեղացնելու արդեն գործող կուսակցական կազմակերպությունները, ամրապնդելու զանգվածներին ներգրավելու քաղաքական գործը։
Օրեցօր մեծանում էին բանվորական զինված ջոկատները, որոնք գյուղացիների, հեղափոխական տրամադրություններ ունեցող զինվորների և կազակների աջակցությամբ պատրաստ էին տապալելու ժամանակավոր կառավարության իշխանությունը։ Այն բանից հետո, երբ «Կոլխիդա» առագաստային զբոսանավն ընդունեց ռադիոհաղորդագրություն, որ Պետրոգրադում տեղի է ունեցել սոցիալիստական ​​հեղափոխություն, և Վլադիմիր Լենինը հռչակել է բանվորների և գյուղացիների իշխանության հաստատում, բոլշևիկների առաջարկով հոկտեմբերի 26-ին շտապ հրավիրվեց ռոստովնախիջևանյան բանվորական և զինվորների խորհրդի նիստ, որը, չնայած մենշևիկների և սոցիալիստ-​հեղափոխականների կատաղի դիմադրությանը, որոշեց ողջ իշխանությունը վերցնել իր ձեռքը և ստեղծեց ռազմահեղափոխական կոմիտե՝ Սերգեյ Սիրցովի ղեկավարությամբ։ Այդ նիստից անմիջապես հետո քաղաքային զբոսայգում, Ռոտոնդայի շենքի մոտ, հրավիրվեց բանվորների և զինվորների հանրահավաք։ Նրա բազմաթիվ մասնակիցները որոշեցին միանալ Բանվորական և զինվորական խորհրդի ընդունած բանաձևին և ցուցաբերել օժանդակություն և աջակցություն Խորհրդին ու նրան կից ստեղծված Ռազմահեղափոխական կոմիտեին։ Այս իրադարձության հիշատակին էլ կանգնեցվել է հուշարձանը։


== Ծանոթագրություններ ==
Աֆանասևսկի շրջան (Կիրովի մարզ)

Աֆանասևսկի շրջան (ռուս.՝ Афанасьевский район), մունիցիպալ շրջան Ռուսաստանի Դաշնության Կիրովի մարզում։
Ստեղծվել է 1929 թվականին։ Վարչական կենտրոնը՝ Աֆանասևո։


== Աշխարհագրություն ==
Շրջանի տարածքի մակերեսը կազմում է 5230 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 14327 մարդ։ Բնակչության խտությունը կազմում էր 2,74 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Լեսկի (գյուղ, Վոլոդարսկ-Վոլինկիի շրջան)

Անվան այլ կիրառումների համար տե՛ս՝ ԼեսկիԼեսկի (ուկրաիներեն՝ Ліски), գյուղ Ուկրաինայի Ժիտոմիրի մարզի Վոլոդարսկ-Վոլինկիի շրջանում։
2001 թվականի տվյալներով Լեսկի գյուղում բնակվում էր 63 մարդ։ Բնակավայրը զբաղեցնում է 2,94 կմ² տարածք։ Բնակչության խտությունը կազմում էր 21,43 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պանտնաուրի

Պանտնաուրի (վրաց.՝ პანტნაური), գյուղ Վրաստանում։ Գտնվում է Շիդա Քարթլի մարզի Գորիի շրջանում։


== Դիրք ==
Գտնվում է ծովի մակարդակից 1050 մետր բարձրության վրա։ Շրջկենտրոն Գորիից հեռու է 18 կմ։


== Ծանոթագրություններ ==
Զարեհ Սինանյան

Զարեհ Սինանյան (1973, Երևան, Հայկական ԽՍՀ, ԽՍՀՄ), քաղաքագետ, իրավաբան։ Գլենդելի նախկին քաղաքապետ (2014), Սփյուռքի գործերով գլխավոր հանձնակատար (2019)։


== Կենսագրություն ==
Զարեհ Սինանյանը ծնվել է 1973 թվականին, Երևանում։ Հայրը ծնվել է Ստամբուլում, 1946 թվականին հայրենադարձել է ընտանիքով և հաստատվել Երևանում։ Մայրը Երևանից է, մայրական պապը Թալին քաղաքից, արմատներով մշեցի են։
Սովորել է Երևանի թիվ 172 դպրոցում և Սայաթ-Նովայի երաժշտական դպրոցում։ 1988 թվականին ընտանիքով տեղափոխվել են ԱՄՆ և հաստատվել Բըրբանք քաղաքում։ Սովորել է Բըրբանքի John Muir Middle դպրոցում, ավարտել է Բըրբանքի ավագ դպրոցը։ 1997 թվականին ավարտել է Լոս Անջելեսի Կալիֆորնիայի համալսարանը (UCLA), սովորել է քաղաքագիտության և պատմության բաժիններում։ Այնուհետև սովորել է Հարավային Կալիֆորնիայի համալսարանի իրավաբանական ֆակուլտետում։ Աշխատել է Վաշինգտոնի թանկարժեք պարտատոմսերի շուկան վերահսկող մարմնում, ներգրավվել է հայկական լոբբիստական ընկերություններից մեկում։


== Գործունեություն ==
1998 թվականին հաստատվել է Գլենդելում, ներգրավվել Հայ Դատի աշխատանքներին՝ սկսելով «շարքային» զինվորից, ավարտելով Արևմտյան ափի խորհրդի անդամով։ Հայկական համայնքում եղել է ակտիվ, պաշտպանել է Հայաստանի և Արցախի շահերը, օգնել տեղի հայությանը։ 2013 թվականի ապրիլին մասնակցել է Գլենդելի քաղաքային խորհրդի ընտրություններին և դարձել հայ քաղաքային խորհրդի Հայաստանում ծնված առաջին անդամը։
2014 թվականի ապրիլին նշանակվել է Գլենդելի քաղաքապետ։
2019 թվականից Հայաստանի վարչապետի որոշմամբ նշանակվել է Սփյուռքի գործերի գլխավոր հանձնակատար։


== Ընտանիք ==
Ամուսնացած է։ Կնոջ՝ Լորիի հետ ունեն 4 երեխա։


== Ծանոթագրություններ ==
Can’t Remember to Forget You

«Can't Remember to Forget You», կոլումբիացի երգչուհի Շակիրայի առաջին սինգլը Shakira ալբոմից, ձայնագրված բարբադոսյան երգչուհի Ռիհաննայի մասնակցությամբ։


== Թողարկում ==
2014 թվականի հունվարի 6-ին հայտնի դարձավ, որ երգը կոչվում է Can't Remember to Forget You» և Ռիհաննան հայտնեց, որ երգում ունի իր մասնակցությունը։ Նա նաև նշեց, որ սինգլը պետք է թողարկվի 2014 թվականի հունվարի 13-ին, քանի որ սկզբում որոշված էր այն թողարկել մեկ օր առաջ։ Հաջորդ օրը Շակիրան իր էջում հրապարակեց թողարկման ամսաթիվը և սինգլի պատկերը։


== Տեսահոլովակ ==
«Can't Remember to Forget You» երգի տեսահոլովակը նկարահանվել է ամերիկացի ռեժիսոր Ժոզեֆ Կանի կողմից։ 2013 թվականի դեկտեմբերի 8-ին Շակիրան Թվիթերում գրել է, որ ավարտվել են նկարահանումները։ Տեսահոլովակի պրեմիերան եղել է 2014 թվականի հունվարի 30-ին։


== Երգացանկ ==
Digital download
«Can't Remember to Forget You» (featuring Rihanna) — 3։26Digital download — Spanish version
«Nunca Me Acuerdo de Olvidarte» — 3։26CD single

«Can't Remember to Forget You» (featuring Rihanna) — 3։26
«Nunca Me Acuerdo de Olvidarte» — 3։26


== Հիթ-շքերթներ ==


== Հավաստագրումներ ==


== Ծանոթագրություններ ==
Սելավգետակ

Սելավգետակ, գետ Հայաստանի Գեղարքունիքի մարզում։ Սկիզբ է առնում Վարդենիսի լեռների կենտրոնական մասի հյուսիսային լանջերից և Վարդենիկ գյուղից հյուսիս-արևմուտք թափվում Սևանա լիճ։ Երկարությունը 17 կմ է։


== Ծանոթագրություններ ==
Դութլենայմ

Դութլենայմ (ֆր.՝ Duttlenheim), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 2789 մարդ, բնակչության խտությունը` 324.30 մարդ/կմ²։ Բնակավայրը զբաղեցնում է 8.6 կմ² տարածք։


== Աշխարհագրություն ==
Գտնվում է Փարիզ քաղաքից 390 կմ արևելք, Ստրասբուրգ քաղաքից` 15 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1910 աշխատունակ (15-64 տարեկան)  բնակիչ, որոնցից ակտիվ էին 1471-ը, իսկ ոչ ակտիվները` 439։ Ակտիվության ցուցանիշը կազմում է 77,0 %։ 1471 աշխատունակ մարդկանցից աշխատել է 1390 անձ (719 տղամարդ և 671 կին)։ Գործազուրկ են եղել 81 անձ (47 տղամարդ և 34 կին)։ 439 անաշխատունակներից 137-ը եղել են աշակերտներ կամ ուսանողներ, 164-ը` թոշակառուներ, իսկ 138-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սուլու (գյուղ, Կամբյա շրջան)

Անվան այլ կիրառումների համար տե՛ս՝ ՍուլուՍուլու (էստ․՝ Sulu), գյուղ Էստոնիայի Տարտումաա նահանգի Կամբյա շրջանում։
2011 թվականի տվյալներով գյուղում բնակվում էր 58 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սուլեյման Շահ

Սուլեյման Շահ (թուրքերեն՝ Süleyman Şah, մոտ 1167, անհայտ և Խորասան, Էրզրումի մարզ, Թուրքիա - մոտ 1227, Հալեպ), Օսման Ա-ի պապ, Քըյա Ալփի որդին, Օսմանյան կայսրության և օսմանյան արքայատոհմի նախացեղ հանդիսացող Քայը ցեղախմբի ցեղապետերի հիմնադիր։
Սուլեյմանը խեղդվել է Եփրատ գետը անցնելիս և նրան թաղել են գետի մոտակայքում այժմ «Թուրքի դամբարան» (թուրքերեն՝ Türk Mezarı) կոչվող մի վայրում, որը թուրքերի համար սրբավայր է համարվում։ Այժմ Սուլեյման Շահի դամբարանը գտնվում է Սիրիայի տարածքում, սակայն համաձայն 1923 թվականին կնքված պայմանագրի Թուրքիան իրավունք է ստացել դամբարանի վրա տեղադրել իր դրոշը և պատվո պահակ կանգնեցնել այնտեղ։


== Գրականություն ==
Рубль В. А. История средневекового Востока։ Курс лекций։ Учеб. пособие .. — Киев։ «Лебедь», 1997. — 464 с.
Նովու Լինու

Նովու Լինու (պորտ.՝ Novo Lino), համայնք Բրազիլիայում՝ Ալագոաս նահանգի կազմում։ Գտնվում է Ալագոաս նահանգի արևելյան մարզում։ Մտնում է Մատա Ալագոանայի գավառի կազմի մեջ։ Բնակչությունը կազմում է 12 060 մարդ՝ 2010 թվականի տվյալներով։ Գրավում է 233,409 կմ2 տարածք։ Բնակչության խտությունը՝ 51,67 մարդ/կմ²։
Քաղաքի տոնը նշվում է դեկտեմբերի 1-ին։


== Պատմություն ==
Քաղաքը հիմնադրվել է 1962 թվականի դեկտեմբերի 1-ին։
Մոնտեոդորիզիո

Մոնտեոդորիզիո  (իտալերեն՝  Monteodorisio), կոմունա Իտալիայում, գտնվում է Աբրուցո մարզում՝ Կիետիի գավառում։
Բնակչությունը կազմում է 2396 մարդ։ Խտությունը՝ 96 մարդ/կմ²։ Տարածքը՝ 25 կմ²։ Փոստային ինդեքս 66050։ Հեռախոսային կոդ՝ (+39) 0873։
Բնակավայրի հովանավորը Սուրբ Սան Մարսելլոն է։


== Ծանոթագրություններ ==
Բայշիու

Բայշիու (պորտ.՝ Baixio), համայնք Բրազիլիայում՝ Սեարա նահանգի կազմում։ Գտնվում է Սեարա նահանգի Հարավ-կենտրոնական մարզում։ Մտնում է Լավրաս դա Մանգաբեյրա գավառի կազմի մեջ։ Բնակչությունը կազմում է 5955 մարդ՝ 2006 թվականի տվյալներով։ Գրավում է 146,442 կմ2 տարածք։ Բնակչության խտությունը՝ 40,7 մարդ/կմ²։
Քաղաքի տոնը նշվում է սեպտեմբերի 15-ին։


== Պատմություն ==
Քաղաքը հիմնադրվել է 1956 թվականին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 11 093 008,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 1896,57 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,589 (տվյալները ՄԱԿ-ի զարգացման ծրագրի)
Սալել Կաբարդես

Սալել Կաբարդես (ֆր.՝ Sallèles-Cabardès), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 115 մարդ, բնակչության խտությունը` 16.86 մարդ/կմ²։ Բնակավայրը զբաղեցնում է 6.82 կմ² տարածք։


== Աշխարհագրություն ==
Գտնվում է Փարիզ քաղաքից 620 կմ հարավ, Մոնպելիե քաղաքից` 125 կմ արևմուտք, Կարկասոն քաղաքից` 14 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 70 աշխատունակ (15-64 տարեկան)  բնակիչ, որոնցից ակտիվ էին 46-ը, իսկ ոչ ակտիվները` 24։ Ակտիվության ցուցանիշը կազմում է 65,7 %։ 46 աշխատունակ մարդկանցից աշխատել է 43 անձ (21 տղամարդ և 22 կին)։ Գործազուրկ են եղել 3 անձ (2 տղամարդ և 1 կին)։ 24 անաշխատունակներից 6-ը եղել են աշակերտներ կամ ուսանողներ, 13-ը` թոշակառուներ, իսկ 5-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
(7676) 1995 WN8

(7676) 1995 WN8, աստերոիդ աստերոիդների հիմնական գոտում։ Հայտնաբերվել է 1995 թվականի նոյեմբերի 18-ին Յոշիսադա Սիմիձուի և Տակեշի Ուրատայի կողմից Նաչի-Կացուուրայում։
Միջին հեռավորությունը Արեգակից կազմում է 2,400103 ա. մ., առավելագույնը մոտենում է 2,0685 ա. մ. հեռավորության վրա և հեռանում 2,7318 ա. մ.։ Արեգակի շուրջ մեկ ամբողջական պտույտ է կատարում 1358,14 երկրային օրվա ընթացքում, իր ուղեծրով շարժվելով միջինում 0,265069 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,13° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7676) 1995 WN8 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Թորգոմներ

Թորգոմներ, գյուղ Արևմտյան Հայաստանում, Էրզրումի վիլայեթի Ալաշկերտի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Գոլեմ Գրադ

Գոլեմ Գրադ (մակեդոներեն՝ Голем Град, նշանակում է Մեծ Ամրոց, հայտնի է նաև Օձի կղզի անվամբ), կղզի Մակեդոնիայի Հանրապետությունում։ Կղզու տարածքը կազմում է ավելի քան 20 հա։ Գտնվում է Պրեսպա լճում՝ Հունաստանի ու Ալբանիայի հետ սահմանից մի քանի կիլոմետր հեռավորության վրա։ Գոլեմ Գրադում կան մի շարք հնագույն ավերակներ ու եկեղեցիներ։ Այնտեղ ապրում են նաև տարբեր կենդանիներ ու հատկապես օձեր։ 2008 թվականի օգոստոսին կղզին բացվել է զբոսաշրջիկների համար։

Գոլեմ Գրադի տարածքը կազմում է 20 հա։ Այն ունի 600 մ երկարություն ու 350 մ լայնություն։ Կղզին ներկայումս անբնակ է։ Այդպիսին այն դարձել է 20-րդ դարի կեսերին, երբ կղզուց հեռացել է վանականների փոքր համայնքը։ Կղզի կարելի է հասնել միայն նավով։ Գոլեմ Գրադ կղզում ամենամոտը գտնվող բնակավայրը Կոնյսկո գյուղն է, որ տեղակայված է կղզուց 2 կմ հեռավորության վրա։


== Ծանոթագրություններ ==


== Արտաքին հղումներ ==

Կայք՝ նվիրված Գոլեմ Գրադ կղզուն Archived 2011-07-07 at the Wayback Machine.
Սոցիալական դեր

Սոցիալական դեր, սոցիալական որևէ համակարգի շրջանակներում միևնույն դիրքը գրավող մարդկանց վարքագծի կայուն ձև։ Սոցիալական դեր արտահայտում է մարդկանց վարքագծի սոցիալ-տիպական կողմերը։ Միևնույն անձնավորությունը կատարում է տարբեր դերեր՝ ղեկավար, ենթակա, ծնող, այցելու, ընկեր և այլն։ Սոցիալական դերի կատարման հաջողությունը մեծապես պայմանավորված է անձնավորության սոցիալական ստատուսով և սոցիալական դեր սոցիալական վարկով։ Անձնավորության ձգտումը՝ բարձրացնել իր սոցիալական ստատուսը, սերտորեն առնչված է սոցիալական դերի կատարման որակի հետ այդ ձգտումը շատերի համար վարքի հզոր դրդապատճառ է։ Դերերի կատարումը մեծ ազդեցություն ունի անձնավորության ձևավորման վրա սոցիալականացումը ընթանում է ամենից առաջ դերերի կատարման միջոցով։ Սոցիալական դեր կատարողից խմբի սպասումները որոշ սահմաններում տարբերվում են կոնկրետ անձնավորության դերային վարքագծից, որը դերերի և անձնավորության «Ես»-ի փոխազդեցության արդյունք է։ Այս էական հանգամանքը ըստ արժանվույն հաշվի չի առնում բուրժուական սոցիոլոգիայում տարածված «դերերի տեսությունը», որը ռոբոտանման է ներկայացնում անձնավորության դերային վարքը։ Մինչդեռ, թեև անձնավորությունն, իրոք, դրսևորվում է իր կատարած դերերում, սակայն նրա էությունը չի հանգում դրանց, նա որոշակիորեն վերաբերվում է իր կատարած դերերին, ներայնացնում, իմաստավորում դրանք։ Անձնավորության կատարած տարբեր սոցիալական դերերի, ինչպես նաև նրա և սոցիալական դերի միջև ծագող բախումները անձնավորությունը կարող է գիտակցել կամ չգիտակցել, դրա հետ հաշտվել կամ ոչ։ Բախում կարող է առաջանալ նաև տարբեր անձնավորությունների կողմից միևնույն սոցիալական դերի բովանդակության տարբեր մեկնաբանումների հետևանքով։
Արմինիըն Ուիքլի

«Արմինիըն Ուիքլի» ("Armenian Weekly", «Հայկական լրատու») շաբաթաթերթ։
Լույս է տեսնում 1934 թվականից, Բոստոնում՝ անգլերեն։ 1934-1969 թթ. լույս է տեսել "Hairenik Weekly" («Հայրենիք շաբաթաթերթ») անունով։
ՀՀԴ Ամերիկայի արևելյան շրջանի կենտրոնական կոմիտեի պաշտոնաթերթ։ Ամերիկաբնակ անգլախոս հայ երիտասարդությանը հաղորդակից է դարձնում ՀՀԴ գաղափարախոսությանը, Հայ դատի խնդիրներին, հայ ժողովրդի հին ու նոր պատմությանը, մշակույթին։ Առաջին անգամ այս թերթի էջերում է տպագրվել Վիլյամ Սարոյանի անդրանիկ պատմվածքը։


== Ծանոթագրություններ ==


== Արտաքին հղումներ ==
Պաշտոնական կայք
Մելենյանո

Մելենյանո (իտալերեն՝ Melegnano), կոմունա Իտալիայում, որը գտնվում է Լոմբարդիա մարզի Միլան գավառում։
Բնակչությունը 16436 մարդ (2004 թվականի դեկտեմբերի 31)։ Գտնվում Միլան քաղաքից 16կմ դեպի հարավ-արևելք։


== Պատմություն ==
Վաղ շրջանում կոչվել է Մարինյանո (իտալերեն՝ Marignano)։ Եղել է Միլանական հերցոգների ամրոցը Իտալական պատերազմների տարիներն 1494-1559 թվականներին։1515 թվականին սեպտեմբերի 13-14 Մարինյանոյի մոտակայքում տեղի ունեցավ ճակատամարտ Ֆրանսայի թագավոր Ֆրանցիսկա առաջինի և շվեյցարական վարձկանների միլանական հերցոգների Մաքսիմիլիանի Սֆորցայի դեմ, որն գերակշռում է ֆրանսիական բանակում։
1859 թվականի հունիսի 8-ին քաղաքը պայքարում է ֆրանսիական և ավստրիական բանակների միջև՝ Ֆրանսայի, Իտալիայի և Ավստրիայի միջև ընթացող 1859 թվականի պատերազմի ընթացքում։


== Գրականություն ==
«Մելենյանո »։ БСЭ։ 3-е հրատարակություն։


== Ծանոթագրություններ ==
1023

1023 թվական, ոչ նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 1023 թվականն է, 
XI դարի 23-րդ տարին։